**JURIDINIŲ ASMENŲ DALYVIŲ INFORMACINĖS SISTEMOS (JADIS) IR JURIDINIŲ ASMENŲ DALYVIŲ INFORMACINĖS SISTEMOS NAUDOS GAVĖJŲ POSISTEMIO (JANGIS) DUOMENŲ TEIKIMO SUTARTIS**

Nr.

Vilnius

**Valstybės įmonė Registrų centras** (toliau – TEIKĖJAS), atstovaujama Konsultacijų centro vadovės Jurgitos Jakeliūnaitės, veikiančios pagal 2019 m. rugpjūčio 19 d. valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir [įveskite advokatų profesinės bendrijos pavadinimą] (toliau – GAVĖJAS), atstovaujamas (-a) [įveskite GAVĖJO atstovo pareigas, vardą, pavardę], veikiančio (-ios) pagal [įveskite dokumento, kurio pagrindu veikia GAVĖJO atstovas, pavadinimą], toliau kiekvienas (-a) atskirai vadinamas (-a) Šalimi, o kartu vadinami (-os) Šalimis, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. TEIKĖJAS įsipareigoja GAVĖJUI Sutartyje nustatytomis sąlygomis ir tvarka saugiai *web* priemonėmis (elektroninių ryšių tinklais) teikti Juridinių asmenų dalyvių informacinės sistemos duomenis (toliau – Duomenys), o GAVĖJAS įsipareigoja gautus Duomenis naudoti Sutartyje nurodytu tikslu, sąlygomis bei tvarka ir sumokėti TEIKĖJUI už teikiamus Duomenis Sutartyje nustatyta tvarka.
2. TEIKĖJO teikiamų GAVĖJUI Duomenų apimtis:
	1. duomenų apie juridinio asmens dalyvius išrašai (iš dalyvių posistemio):
		1. duomenų apie juridinio asmens dalyvius išrašas, kuriame nurodomi Juridinių asmenų dalyvių informacinės sistemos nuostatų, patvirtintų Lietuvos Respublikos teisingumo ministro 2013 m. spalio 11 d. įsakymu Nr. 1R-231 „Dėl Juridinių asmenų dalyvių informacinės sistemos nuostatų patvirtinimo“ (toliau – Juridinių asmenų dalyvių informacinės sistemos nuostatai), 30.1 papunktyje išvardinti duomenys (išskyrus – fizinio asmens kodą, gyvenamąją vietą arba adresą korespondencijai);
		2. duomenų apie juridinio asmens dalyvius išrašas su istorija, kuriame nurodomi aktualūs ir istoriniai duomenys, išvardinti Juridinių asmenų dalyvių informacinės sistemos nuostatų 30.1 papunktyje (išskyrus – fizinio asmens kodą, gyvenamąją vietą arba adresą korespondencijai), ir akcijų netekimo data, asmens narystės mažojoje bendrijoje, tikrojoje ūkinėje bendrijoje ar komanditinėje ūkinėje bendrijoje, žemės ūkio bendrovėje ar kooperatinėje bendrovėje (kooperatyve) pabaigos data, viešosios įstaigos dalininko teisių perleidimo data, žemės ūkio bendrovės pajininko pajaus perleidimo bendrovėje data arba labdaros ir paramos fondo dalininko teisių perleidimo arba pabaigos data;
		3. duomenų apie asmenį, kuris yra juridinių asmenų dalyvis, išrašas, kuriame nurodoma Juridinių asmenų dalyvių informacinės sistemos nuostatų 30.3 papunktyje išvardinti duomenys (išskyrus – fizinio asmens kodą, gyvenamąją vietą arba adresą korespondencijai);
		4. duomenų apie asmenį, kuris yra juridinių asmenų dalyvis, išrašas su istorija, kuriame nurodomi aktualūs ir istoriniai duomenys, nurodyti Juridinių asmenų dalyvių informacinės sistemos nuostatų 30.3 papunktyje (išskyrus – fizinio asmens kodą, gyvenamąją vietą arba adresą korespondencijai) ir akcijų netekimo data, asmens narystės mažojoje bendrijoje, tikrojoje ūkinėje bendrijoje ar komanditinėje ūkinėje bendrijoje, žemės ūkio bendrovėje ar kooperatinėje bendrovėje (kooperatyve) pabaigos data, viešosios įstaigos dalininko teisių perleidimo data, žemės ūkio bendrovės pajininko pajaus perleidimo bendrovėje data arba labdaros ir paramos fondo dalininko teisių perleidimo arba pabaigos data;
	2. duomenų apie juridinio asmens ar kolektyvinio investavimo subjekto naudos gavėjus išrašai (iš naudos gavėjų posistemio):
		1. duomenų apie juridinio asmens ar kolektyvinio investavimo subjekto naudos gavėjus išrašas, kuriame nurodomi Juridinių asmenų dalyvių informacinės sistemos nuostatų 31.1 papunktyje išvardinti duomenys (išskyrus – fizinio asmens kodą, gyvenamąją vietą);
		2. duomenų apie juridinio asmens ar kolektyvinio investavimo subjekto naudos gavėjus išrašas su istorija, kuriame nurodomi aktualūs ir istoriniai duomenys, išvardinti Juridinių asmenų dalyvių informacinės sistemos nuostatų 31.1 papunktyje (išskyrus – fizinio asmens kodą, gyvenamąją vietą);
		3. duomenų apie asmenį, kuris yra juridinių asmenų ir (ar) kolektyvinio investavimo subjektų naudos gavėjas, išrašas, kuriame nurodomi Juridinių asmenų dalyvių informacinės sistemos nuostatų 31.3 papunktyje išvardinti duomenys (išskyrus – fizinio asmens kodą, gyvenamąją vietą);
		4. duomenų apie asmenį, kuris yra juridinių asmenų ir (ar) kolektyvinio investavimo subjektų naudos gavėjas, išrašas su istorija, kuriame nurodomi aktualūs ir istoriniai duomenys, nurodyti Juridinių asmenų dalyvių informacinės sistemos nuostatų 31.3 papunktyje (išskyrus – fizinio asmens kodą, gyvenamąją vietą);
		5. naudos gavėjų sąrašo nuorašas (išskyrus – fizinio asmens kodą, gyvenamąją vietą).

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

1. Duomenys teikiami vadovaujantis:
	1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 6 straipsnio 1 dalies c punktu;
	2. Lietuvos Respublikos valstybės informacinių išteklių valdymo įstatymo 35 straipsnio 2 dalimi;
	3. Juridinių asmenų dalyvių informacinės sistemos nuostatų 7.3, 10.5, 28.1 papunkčiais, 35 punktu.
2. Duomenys gaunami vadovaujantis:
	1. Reglamento 6 straipsnio 1 dalies [nurodykite konkretų (-čių) Reglamento 6 straipsnio 1 dalies punktą (-us) (a, b, c, e, f)] punktu (-ais);
	2. Lietuvos Respublikos valstybės informacinių išteklių valdymo įstatymo 35 straipsnio 4 dalimi;
	3. Lietuvos Respublikos advokatūros įstatymo 44 straipsnio 1 punktu;
	4. Juridinių asmenų dalyvių informacinės sistemos nuostatų 22.5 papunkčiu.

**III SKYRIUS**

**DUOMENŲ NAUDOJIMO TIKSLAS**

1. Duomenų naudojimo tikslas – Lietuvos Respublikos advokatūros įstatymo 2 straipsnio 1 dalyje nurodytų teisinių paslaugų teikimas.

**IV SKYRIUS**

**SUTARTIES ŠALIŲ TEISĖS IR PAREIGOS**

1. TEIKĖJAS įsipareigoja:
	1. teikti Duomenis Sutartyje nustatyta tvarka ir sąlygomis;
	2. Sutarties 7.2 papunktyje nustatyta tvarka informuoti GAVĖJĄ apie Sutartyje nustatytos Duomenų teikimo ir naudojimo tvarkos bei Sutarties 1 priede „Duomenų teikimo ir naudojimo sąlygos“ (toliau – Sutarties 1 priedas) nurodytų Duomenų teikimo ir naudojimo sąlygų pakeitimą;
	3. GAVĖJO pateiktus asmens duomenis naudoti GAVĖJO vartotojui (-ams) identifikuoti TEIKĖJO vartotojų identifikacinėje sistemoje, Sutarties vykdymo tikslais. GAVĖJO pateiktus asmens duomenis saugoti 10 (dešimt) metų po Sutarties pasibaigimo, o pasibaigus asmens duomenų saugojimo laikotarpiui, asmens duomenis sunaikinti;
	4. užtikrinti iš GAVĖJO gautų asmens duomenų apsaugą savo lėšomis ir priemonėmis, vadovaudamasis Lietuvos Respublikoje galiojančiais teisės aktais;
	5. užtikrinti teikiamų Duomenų saugumą ir teisingumą tik iki tol, kol Duomenys pasieks GAVĖJĄ;
	6. tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose.
2. TEIKĖJAS turi teisę:
	1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus Duomenų tvarkymo reikalavimus, Duomenis tvarko tik Sutartyje nurodytu duomenų tvarkymo tikslu ir Duomenų tvarkymo faktiniu pagrindu;
	2. vienašališkai keisti Sutartyje nustatytą duomenų teikimo ir naudojimo tvarką ir (ar) Sutarties 1 priede nurodytas Duomenų teikimo ir naudojimo sąlygas pranešdamas GAVĖJUI apie tai viešo paskelbimo būdu TEIKĖJO interneto svetainėje ir / ar elektroniniu paštu Sutarties XII skyriuje „Šalių rekvizitai“ nurodytu GAVĖJO elektroninio pašto adresu prieš 30 (trisdešimt) kalendorinių dienų iki Duomenų teikimo tvarkos ir (ar) sąlygų pasikeitimo;
	3. paaiškėjus aplinkybėms dėl Duomenų tvarkymo pažeidžiant Sutarties sąlygas, pranešti apie galimą pažeidimą Valstybinei duomenų apsaugos inspekcijai ir Juridinių asmenų dalyvių informacinės sistemos valdytojai – Lietuvos Respublikos teisingumo ministerijai;
	4. be atskiro įspėjimo, GAVĖJUI neapmokėjus PVM sąskaitos faktūros per 30 (trisdešimt) kalendorinių dienų nuo PVM sąskaitos faktūros gavimo dienos, sustabdyti Duomenų teikimą pagal Sutartį. Duomenų teikimas atnaujinamas GAVĖJUI apmokėjus PVM sąskaitą faktūrą;
	5. sustabdyti Duomenų teikimą informuojant apie tai GAVĖJĄ, jeigu GAVĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus Duomenų tvarkymo reikalavimus, jeigu užfiksuojama ar pagrįstai įtariama grėsmė teikiamų Duomenų konfidencialumui ir (ar) jei GAVĖJAS nepakankamai užtikrina pateiktų Duomenų saugą ir (ar) tvarko Duomenis kitu tikslu, nenumatytu Sutartyje.
3. GAVĖJAS įsipareigoja:
	1. laikytis Sutartyje numatytų Duomenų tvarkymo sąlygų ir tvarkos, tinkamai, kokybiškai ir laiku vykdyti įsipareigojimus, numatytus Sutartyje ir kituose Lietuvos Respublikoje galiojančiuose teisės aktuose;
	2. gautus Duomenis tvarkyti tik Sutartyje nurodytu duomenų tvarkymo tikslu ir tik esant bent vienai Reglamento 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 4.1 papunktyje, laikydamasis Reglamento 5 straipsnyje nustatytų su asmens duomenų tvarkymu susijusių principų;
	3. rinkti tik tuos duomenis, kurie reikalingi Sutartyje nurodytam tikslui pasiekti ir, TEIKĖJUI pareikalavus, įrodyti prašomų pateikti Duomenų ryšį su Duomenų tvarkymo tikslu ir Duomenų tvarkymo faktiniu pagrindu. TEIKĖJUI pareikalavus, tokie įrodymai turi būti pateikti nedelsiant, bet ne vėliau kaip per 3 (tris) darbo dienas nuo reikalavimo raštu ar elektroniniu paštu Sutarties XII skyriuje „Šalių rekvizitai“ nurodytais adresais gavimo dienos;
	4. nedelsdamas, tačiau ne vėliau kaip per 3 (tris) darbo dienas nuo Sutarties 7.1 papunktyje nurodyto reikalavimo gavimo dienos, pateikti TEIKĖJUI informaciją, nurodytą Sutarties 7.1 papunktyje;
	5. užtikrinti, kad kiekvieną duomenų paiešką asmuo (-ys), nurodytas (-ti) Sutarties 3 priede „Duomenų vartotojų sąrašas“, vykdytų įvertinęs (-ę) teisėtą interesą duomenų subjekto interesų ir pagrindinių laisvių atžvilgiu, ir tik tuo atveju, jei teisėtas jo ir (ar) trečiosios šalies interesas yra viršesnis už duomenų subjekto (fizinio asmens) interesus ir pagrindines teises ir laisves, bei, TEIKĖJUI pareikalavus, nedelsdamas, tačiau ne vėliau kaip per 3 (tris) darbo dienas nuo tokio reikalavimo raštu ar elektroniniu paštu Sutarties XIII skyriuje „Šalių rekvizitai“ nurodytais adresais gavimo dienos, jį pateikti TEIKĖJUI;
	6. vadovaudamasis Lietuvos Respublikoje galiojančiais teisės aktais, užtikrinti gautų Duomenų apsaugą savo lėšomis ir tinkamomis organizacinėmis bei techninėmis priemonėmis, skirtomis apsaugoti Duomenis nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, kurios užtikrina tokį saugumo lygį, kuris atitiktų gautų Duomenų pobūdį ir jų tvarkymo keliamą riziką. Už šių įsipareigojimų nesilaikymą GAVĖJAS atsako Lietuvos Respublikoje galiojančių teisės aktų nustatyta tvarka;
	7. nedelsdamas sunaikinti Duomenis, kai šie Duomenys nebereikalingi jų tvarkymo tikslui;
	8. prisiimti visišką atsakomybę už Duomenų konfidencialumą ir saugą nuo Duomenų gavimo momento;
	9. už renkamus Duomenis sumokėti TEIKĖJUI atlyginimą Sutarties V skyriuje „Apmokėjimas ir atsiskaitymo tvarka“ nustatyta tvarka ir sąlygomis;
	10. netinkamai vykdant Sutartį, kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;
	11. neperduoti ir neatskleisti pagal Sutartį gautų Duomenų trečiosioms šalims, jei kitaip nenustatyta Sutartyje ar Lietuvos Respublikoje galiojančiuose teisės aktuose;
	12. užtikrinti, kad kiekvienas Duomenų vartotojas, nurodytas Sutarties 3 priede „Duomenų vartotojų sąrašas“ (toliau – Sutarties 3 priedas), vadovaudamasis Sutartimi, Duomenis tvarkytų tik Sutartyje nurodytu duomenų naudojimo tikslu, turėdamas teisėtą Duomenų tvarkymo faktinį pagrindą, neatskleisdamas jų trečiosioms šalims, jei kitaip nenustatyta Sutartyje ar Lietuvos Respublikoje galiojančiuose teisės aktuose, saugotų suteiktus prisijungimo duomenis ir neatskleistų jų tretiesiems asmenims;
	13. užtikrinti, kad kiekvienas Duomenų vartotojas, nurodytas Sutarties 3 priede, susipažintų su teisės aktais, nurodytais Sutarties 10 punkte, ir įsipareigotų jų laikytis;
	14. užtikrinti, kad kiekvienas Duomenų vartotojas, nurodytas Sutarties 3 priede, būtų pasirašęs Konfidencialumo pasižadėjimą, parengtą pagal Sutarties 2 priedą „Konfidencialumo pasižadėjimo forma“ (toliau – Sutarties 2 priedas);
	15. pasikeitus Duomenų vartotojams ir kitai informacijai, nurodytai Sutarties 3 priede, nedelsdamas, tačiau ne vėliau kaip per 3 (tris) darbo dienas, Sutartyje nustatyta tvarka pateikti TEIKĖJUI atnaujinamus Duomenis ar (ir) kitą pasikeitusią informaciją;
	16. nedelsdamas informuoti TEIKĖJĄ:
		1. apie prarastą individualų GAVĖJO kodą ir (ar) slaptažodį ir (arba) galimą jų konfidencialumo pažeidimą, taip pat apie sustabdytas prieigos teises prie interneto programos ir (ar) kai atimama teisė Duomenų vartotojui atlikti paiešką Duomenų bazėse;
		2. jeigu vienu slaptažodžiu naudojasi keli asmenys ir (ar) jeigu įtariama, kad slaptažodis tapo žinomas kitam (-iems) asmeniui (-ims), bei kitais atvejais, jeigu manoma, kad reikia keisti slaptažodį;
		3. kai GAVĖJO nurodytas Duomenų vartotojas nušalinamas nuo darbo (pareigų);
		4. kai pasibaigia GAVĖJO nurodyto Duomenų vartotojo darbo, advokato padėjėjo praktikos ar advokato bendros veiklos santykiai su GAVĖJU;
		5. kai GAVĖJO nurodytas Duomenų vartotojas praranda patikimumą ir neatitinka informacinių sistemų veiklą reglamentuojančių teisės aktų nustatytų išorinio informacinių sistemų naudotojo kvalifikacinių reikalavimų;
		6. pasikeitus GAVĖJO nurodytų Duomenų vartotojų duomenims, pateiktiems Sutarties 3 priede.

9. GAVĖJAS turi teisę:

* 1. gauti Duomenis Sutartyje nustatyta tvarka ir sąlygomis, turėdamas teisėtą ir pagrįstą Duomenų tvarkymo pagrindą Sutartyje nurodytam tikslui;
	2. kreiptis į TEIKĖJĄ raštu, kad, užtikrinus Sutarties įsipareigojimų vykdymą, būtų vėl atnaujintas Duomenų teikimas, jei jis buvo sustabdytas Sutarties 7.5 papunktyje numatytais atvejais. TEIKĖJAS, įvertinęs iš GAVĖJO gautą informaciją, gali atnaujinti Duomenų teikimą.
1. GAVĖJAS, pasirašydamas Sutartį, patvirtina, kad yra susipažinęs su Reglamentu ir Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ (toliau – Saugos nuostatai), ir įsipareigoja jų laikytis. Saugos nuostatai skelbiami Teisės aktų registre <https://www.e-tar.lt/portal/lt/legalAct/83cc93a03eb311e7b66ae890e1368363/asr>.

**V SKYRIUS**

**APMOKĖJIMAS IR ATSISKAITYMO TVARKA**

1. Apmokėjimo sąlygos:
	1. šios Sutarties 2.1 papunktyje nurodyti duomenys teikiami atlygintinai. Atlyginimo dydžiai už naudojimąsi TEIKĖJO teikiamais Duomenimis yra nustatyti Atlyginimo už naudojimąsi Antstolių informacinėje sistemoje ir Juridinių asmenų dalyvių informacinėje sistemoje tvarkomais duomenimis dydžių sąraše, patvirtintame Lietuvos Respublikos teisingumo ministro 2020 m. rugpjūčio 27 d. įsakymu Nr. 1R-278 „Dėl Atlyginimo už naudojimąsi Antstolių informacinėje sistemoje ir Juridinių asmenų dalyvių informacinėje sistemoje tvarkomais duomenimis dydžių sąrašo patvirtinimo“ (toliau – Įkainiai) bei skelbiami Lietuvos Respublikos teisės aktų nustatyta tvarka Teisės aktų registre <https://www.e-tar.lt/portal/lt/legalAct/f61cbd80e83911ea9342c1d4e2ff6ff6>;
	2. šios Sutarties 2.2 papunktyje nurodyti duomenys teikiami:
		1. iki 2022 m. gruodžio 31 d. neatlygintinai vadovaujantis Lietuvos Respublikos pinigų plovimo ir teroristų finansavimo prevencijos įstatymo 252 straipsnio 3 dalimi;
		2. nuo 2023 m. sausio 1 d. teikiami už atlyginimą, kurio dydį nustato  Lietuvos Respublikos teisingumo ministras.
	3. Pasikeitus apmokėjimo už Duomenų teikimą sąlygoms (įsigaliojus naujiems teisės aktams, reglamentuojantiems atlyginimo dydžius), GAVĖJAS įsipareigoja mokėti TEIKĖJUI vadovaudamasis galiojančių teisės aktų nuostatomis, t. y. už teikiamus Duomenis mokėti pagal naujas apmokėjimo sąlygas ir nustatytus naujus atlyginimo dydžius;
2. TEIKĖJAS kiekvieno mėnesio pradžioje Sutarties 13 punkte nustatyta tvarka pateikia GAVĖJUI PVM sąskaitą faktūrą už per praėjusį mėnesį atliktą Duomenų teikimą.
3. PVM sąskaitos faktūros GAVĖJUI pateikiamos jas skelbiant TEIKĖJO interneto puslapyje <https://www.registrucentras.lt/usr/sf.php> ir paštu nėra siunčiamos. Apie PVM sąskaitos faktūros paskelbimą nurodytame interneto puslapyje elektroniniu paštu informuojami asmenys, nurodyti Sutarties 3 priede, kuriems suteikiama teisė peržiūrėti PVM sąskaitas faktūras.
4. GAVĖJAS PVM sąskaitą faktūrą turi apmokėti per 14 (keturiolika) kalendorinių dienų nuo jos pateikimo GAVĖJUI dienos.
5. Laiku neapmokėjęs pateiktos sąskaitos faktūros, GAVĖJAS moka 0,04 procento dydžio delspinigius nuo neapmokėtos sumos už kiekvieną uždelstą dieną.
6. Sutarties Šalys susitaria, kad GAVĖJUI tinkamai nevykdant piniginių prievolių pagal bet kurią su TEIKĖJU sudarytą paslaugų ir (ar) duomenų teikimo sutartį, TEIKĖJAS GAVĖJO mokėjimus paskirstys savo nuožiūra, pirmenybę teikdamas seniausiems GAVĖJO įsiskolinimams.

**VI SKYRIUS**

**ATSAKOMYBĖ IR GINČŲ SPRENDIMO TVARKA**

1. Nė viena Šalis neturi teisės pavesti Sutartį vykdyti tretiesiems asmenims.
2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikoje galiojančių teisės aktų nustatyta tvarka.
3. Bet kokie nesutarimai ar ginčai, kylantys tarp Šalių dėl Sutarties, sprendžiami derybų būdu, o jeigu tokiu būdu ginčų išspręsti nepavyksta, jie sprendžiami Lietuvos Respublikos teisme, vadovaujantis Lietuvos Respublikoje galiojančiais įstatymais ar kitais teisės aktais.

**VII SKYRIUS**

**TAIKYTINA TEISĖ**

1. Sutarčiai ir kitiems Šalių tarpusavio santykiams, neaptartiems Sutartyje, taikoma Lietuvos Respublikos teisė.

**VIII SKYRIUS**

**SUTARTIES KEITIMO IR PAPILDYMO TVARKA**

1. Visi Sutarties pakeitimai ir papildymai, išskyrus Sutarties 8.15 papunktyje ir 22 punkte numatytus atvejus, bus daromi tarp Šalių pasirašant papildomus susitarimus dėl Sutarties keitimo ar papildymo.
2. Pasikeitus Sutartyje nurodytų teisės aktų nuostatoms, taip pat Sutarties 7.2 papunktyje ir 11 punkte numatytais atvejais, Sutartis nekeičiama, o taikomos aktualios teisės aktų nuostatos arba TEIKĖJO vienašališkai pakeista Duomenų teikimo ir naudojimo tvarka ir (ar) sąlygos, apie kurias TEIKĖJAS praneša GAVĖJUI Sutarties 7.2 papunktyje nustatyta tvarka.
3. Šios Sutarties 22 punkte numatyti pakeitimai įsigalioja Sutarties 7.2 papunktyje numatyta tvarka. Kiti Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.
4. Visi Sutarties pakeitimai ir papildymai laikomi neatskiriama Sutarties dalimi.

**IX SKYRIUS**

**NENUGALIMOS JĖGOS (*FORCE MAJEURE*) APLINKYBĖS**

1. Nė viena iš Sutarties Šalių neatsako už bet kurios savo prievolės neįvykdymą ar dalinį neįvykdymą, jeigu ji įrodo, kad prievolė neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šioms aplinkybėms ar pasekmėms atsirasti.
2. Įvykus nenugalimos jėgos (*force majeure*) aplinkybėms, Sutarties Šalys vadovaujasi Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.
3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos (*force majeure*) aplinkybes nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, taip pat pranešti apie galimą Sutartyje numatytų įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
4. Pagrindas atleisti Šalį nuo atsakomybės atsiranda nuo nenugalimos jėgos (*force majeure*) aplinkybių atsiradimo momento, arba jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl neišsiųsto ar laiku nepateikto pranešimo.

**X SKYRIUS**

**SUTARTIES GALIOJIMAS IR NUTRAUKIMAS**

1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.
2. Sutartis pasibaigia, kai:
	1. Sutartis nutraukiama Šalių sutarimu;
	2. Sutartis nutraukiama vienašališkai Sutarties 31 punkte nustatyta tvarka;
	3. netekus galios teisės aktams, reglamentuojantiems Šalių teisę teikti ar gauti Duomenis, arba kitais atvejais, įskaitant, bet neapsiribojant, Šalies bankrotą, reorganizavimą, likvidavimą, veiklos apribojimą, advokato išbraukimą iš Lietuvos praktikuojančių advokatų sąrašo, dėl kurių TEIKĖJAS netenka teisės tvarkyti ir teikti Duomenis, o GAVĖJAS gauti Duomenis. Sutartis šiuo atveju laikoma pasibaigusia nuo dienos, kai atsiranda šiame papunktyje numatytos aplinkybės, apie kurias viena Sutarties Šalis privalo nedelsdama, tačiau ne vėliau kaip per 3 (tris) darbo dienas nuo tokių aplinkybių atsiradimo, informuoti kitą Šalį.
3. Sutarties nutraukimo vienašališkai sąlygos ir tvarka:
	1. Šalis gali nutraukti Sutartį nesant Sutarties sąlygų pažeidimo, raštu įspėjusi kitą Šalį prieš 30 (trisdešimt) kalendorinių dienų. Laikoma, kad Sutartis nutraukta po 30 (trisdešimt) kalendorinių dienų nuo tokio pranešimo pateikimo dienos;
	2. Šalis gali nutraukti Sutartį kitai Šaliai nevykdant ar netinkamai vykdant sutartinius įsipareigojimus, raštu įspėjusi kitą Šalį prieš 10 (dešimt) darbo dienų. Laikoma, kad Sutartis nutraukta po 10 (dešimt) darbo dienų nuo tokio pranešimo pateikimo dienos.
4. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
5. Sutarties nutraukimas nepanaikina Šalies teisės reikalauti atlyginti nuostolius, atsiradusius dėl Sutarties neįvykdymo, bei netesybas, taip pat neturi įtakos ginčų nagrinėjimo tvarką nustatančių Sutarties sąlygų, taip pat sąlygų, susijusių su atsakomybe tarp Šalių, atsiskaitymais pagal Sutartį, bei kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

**XI SKYRIUS**

**BAIGIAMOSIOS NUOSTATOS**

1. Visi pranešimai, sutikimai ar kita informacija (toliau – Pranešimas) pagal Sutartį turi būti sudaromi raštu. Jie gali būti įteikiami asmeniškai ar siunčiami elektroniniu paštu arba registruotu paštu, kiekvienu atveju išsiunčiant Sutarties XII skyriuje „Šalių rekvizitai“ nurodytais adresais ar elektroniniais paštais.
2. Jei Pranešimas siunčiamas elektroniniu paštu, laikoma, kad jį Šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei Pranešimas siunčiamas paštu, laikoma, kad jį adresatas gavo po 5 (penkių) darbo dienų nuo išsiuntimo.
3. Šalys įsipareigoja per 5 (penkias) darbo dienas raštu informuoti viena kitą apie Sutarties XII skyriuje „Šalių rekvizitai“ nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos Šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.
4. Sutartis sudaryta 2 (dviem) egzemplioriais, turinčiais vienodą juridinę galią, po 1 (vieną) egzempliorių kiekvienai Šaliai. Kai Sutartį Šalys pasirašo kvalifikuotais elektroniniais parašais, pasirašomas 1 (vienas) elektroninis Sutarties egzempliorius, kuriuo Šalys pasidalina elektroninių ryšių priemonėmis.
5. Neatskiriama Sutarties dalis yra priedai:
	1. 1 priedas „Duomenų teikimo ir naudojimo sąlygos“;
	2. 2 priedas „Konfidencialumo pasižadėjimo forma“;
	3. 3 priedas „Duomenų vartotojų sąrašas“.

**XII SKYRIUS**

**ŠALIŲ REKVIZITAI**

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS**[Įveskite advokatų profesinės bendrijos pavadinimą] |
| Juridinio asmens kodas 124110246 | Juridinio asmens kodas [įveskite juridinio asmens kodą] |
| PVM mokėtojo kodas LT241102419Adresas Lvivo g. 25-101, 09320 Vilnius | PVM mokėtojo kodas [įveskite PVM mokėtojo kodą]Biuro adresas [įveskite adresą, pašto kodą, miestą] |
| El. p. versloklientai@registrucentras.ltTel. 8 (5) 262 2222 | Adresas korespondencijai [įveskite adresą korespondencijai]El. p. [įveskite elektroninio pašto adresą]Tel. [įveskite telefono numerį] |
| A. s. LT477044060005572969 | A. s. [įveskite atsiskaitomosios banko sąskaitos numerį] |
| AB SEB bankas, banko kodas 70440 | Banko pavadinimas [įveskite banko pavadinimą] |
| A. s. LT944010042400050387 | Banko kodas [įveskite banko kodą] |
| Luminor Bank AS Lietuvos skyrius, banko kodas 40100 |  |
|  |
| A. s. LT677300010095519600 |  |

„Swedbank“, AB, banko kodas 73000

|  |  |  |
| --- | --- | --- |
|  |  |  |
| Konsultacijų centro vadovė Jurgita Jakeliūnaitė |  | [įveskite atstovo vardą, pavardę] |
|  |  |  |
| (Parašas)\* A. V. \*\* |  | (Parašas)\* A. V. \*\* |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite sutarties sudarymo dienos datą iš kalendoriaus] |

\* Fizinio parašo rekvizitas netaikomas, kai Sutartis yra elektroninė.

\*\* Tvirtinama juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

\_\_\_\_\_\_\_\_\_\_\_\_\_\_\_\_\_\_\_\_\_

Juridinių asmenų dalyvių informacinės sistemos

duomenų teikimo advokatų profesinėms bendrijoms sutarties Nr.

1 priedas

**DUOMENŲ TEIKIMO IR NAUDOJIMO SĄLYGOS**

1. Duomenųteikimo terminas, būdas, paieškos kriterijai ir formos:
	1. Duomenys teikiami visą Sutarties galiojimo laiką;
	2. Duomenys, nurodyti Sutarties 2.1 papunktyje, teikiami web priemonėmis (elektroninių ryšių tinklais) atliekant paiešką, prisijungus prie Juridinių asmenų dalyvių informacinės sistemos, pagal:
		1. juridinio asmens kodą, pavadinimą;
		2. asmenį, kuris yra juridinio asmens dalyvis.
	3. Duomenys, nurodyti Sutarties 2.2 papunktyje, teikiami web priemonėmis (elektroninių ryšių tinklais) atliekant paiešką, prisijungus prie Juridinių asmenų dalyvių informacinės sistemos, pagal:
		1. juridinio asmens kodą, pavadinimą;
		2. asmenį, kuris yra juridinio asmens naudos gavėjas (vardą, pavardę ir gimimo datą);
		3. kolektyvinio investavimo subjekto kodą, pavadinimą.
2. Duomenų formatas:specialus.
3. Elektroninio ryšio protokolas: *https*.
4. Programinė įranga, tinkama Duomenų paėmimui: interneto naršyklė *Microsoft Edge*, *Mozilla Firefox* arba *Google Chrome* su JavaScript ir Cookies palaikymu. Kokybiškas Duomenų teikimas garantuojamas tik naršyklėms, kurių versijos numeris yra arba naujausias, arba atsilieka nuo jo ne daugiau kaip per 2 laidas.
5. Prisijungimo tvarka:
	1. GAVĖJAS Duomenų vartotojų sąraše (Sutarties 3 priedas) pateikia išorinį (-ius) IP adresą (-us), iš kurio (-ių) bus kreipiamasi į TEIKĖJO duomenų banką, nurodydamas Duomenų vartotojus;
	2. Duomenų vartotojų sąraše (Sutarties 3 priedas) GAVĖJAS nurodo atsakingo asmens elektroninio pašto adresą (nurodoma, jei Duomenų vartotojų sąraše (Sutarties 3 priedas) daugiau nei vienas vartotojas), TEIKĖJAS tuo adresu išsiunčia Duomenų vartotojo registracijos anketą. Gavęs anketą, GAVĖJO atsakingas asmuo siunčia ją Duomenų vartotojų sąraše (Sutarties 3 priedas) nurodytiems Duomenų vartotojams;
	3. Duomenų vartotojo registracijos anketoje Duomenų vartotojas nurodo pavardę, vardą, asmens kodą, telefoną, elektroninio pašto adresą ir slaptažodį. Slaptažodžiu Duomenų vartotojas galės naudotis, tik gavęs elektroniniu paštu TEIKĖJO Pranešimą apie jam suteiktą Duomenų vartotojo vardą;
	4. kiekvienas Duomenų vartotojas, atliekantis paiešką, turi turėti savo Duomenų vartotojo vardą, kurį suteikia TEIKĖJAS, ir slaptažodį, kurį sugalvojo registracijos metu pats. Be to, jis privalo kreiptis iš vieno IP adreso, nekintančio prisijungimo sesijos metu;
	5. Duomenų paieška atliekama https://www.registrucentras.lt/jar/reg.php internetiniame puslapyje;
	6. <https://www.registrucentras.lt/vart/Login-form.do> internetiniame puslapyje Duomenų vartotojas gali pasikeisti slaptažodį;
	7. pamiršęs slaptažodį, GAVĖJAS <https://www.registrucentras.lt/jar/reg.php> internetiniame puslapyje gali pasikeisti slaptažodį.
6. Duomenų saugą užtikrinančios priemonės:
	1. TEIKĖJAS Duomenų saugą užtikrina vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“;
	2. GAVĖJAS turi teisę naudotis Duomenų teikimo sistema iš Duomenų vartotojų sąraše (Sutarties 3 priedas) nurodyto (-ų) išorinio (-ų) IP adreso (-ų). TEIKĖJAS, pastebėjęs, kad GAVĖJAS su jam suteiktu Duomenų vartotojo vardu ir slaptažodžiu peržiūri Duomenis ne iš GAVĖJO nurodyto išorinio IP adreso, neleidžia jam naudotis Duomenų teikimo sistema. Jei GAVĖJAS, sudarydamas šią Sutartį, tokio IP adreso nenurodo, jam leidžiama naudotis Duomenų teikimo sistema, kreipiantis iš bet kurio IP adreso;
	3. GAVĖJAS garantuoja:
		1. gautų Duomenų apsaugą savo lėšomis ir priemonėmis pagal galiojančius Lietuvos Respublikos teisės aktus;
		2. kad Duomenimis naudosis Duomenų vartotojų sąraše (Sutarties 3 priedas) GAVĖJO nurodyti Duomenų vartotojai, pasirašytinai įpareigoti saugoti asmens ir kitus duomenis.

|  |  |
| --- | --- |
| **TEIKĖJAS****Valstybės įmonė Registrų centras** | **GAVĖJAS**[Įveskite advokatų profesinės bendrijos pavadinimą] |

|  |  |  |
| --- | --- | --- |
|  |  |  |
| Konsultacijų centro vadovė Jurgita Jakeliūnaitė |  | [įveskite atstovo vardą, pavardę] |
|  |  |  |
| (Parašas) A. V. |  | (Parašas)A. V. |
| 20\_\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | [pasirinkite sutarties sudarymo dienos datą iš kalendoriaus] |

\_\_\_\_\_\_\_\_\_\_\_\_\_\_\_\_\_\_\_\_\_

Juridinių asmenų dalyvių informacinės sistemos duomenų teikimo advokatų profesinėms bendrijoms sutarties Nr.

2 priedas

(**Konfidencialumo pasižadėjimo forma)**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (GAVĖJO vardas, pavardė arba GAVĖJO nurodyto Duomenų vartotojo vardas, pavardė)

**Pasižadu:**

* tvarkyti ir naudoti asmens ir kitus duomenis vadovaudamasis (-asi) 20\_\_ m. \_\_\_\_\_\_\_\_ d.

Sutartyje Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ nustatytu tikslu;

(Sutarties pavadinimas)

* saugoti asmens duomenų paslaptį;
* neatskleisti ir neperduoti tvarkomos informacijos nė vienam asmeniui, kuris nėra įgaliotas naudotis šia informacija;
* neperduoti tretiesiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pastebėjęs (-usi) saugos dokumentuose nustatytų reikalavimų pažeidimų, nusikalstamos veikos požymių, neveikiančias arba netinkamai veikiančias elektroninės informacijos saugos (kibernetinio saugumo) užtikrinimo priemones ar kitas saugumo spragas, įvykius ar veiką, atitinkančią kibernetinio incidento, elektroninės informacijos saugos incidento ar asmens duomenų saugumo pažeidimo požymius, arba apie tai gavęs (-usi) informacijos iš kitų informacijos šaltinių, apie tai nedelsdamas (-a) pranešti TEIKĖJUI elektroniniu paštu: pagalba@registrucentras.lt;
* viešai neskelbti informacijos apie saugumo spragas ir (ar) jų neišnaudoti pažeistoje sistemoje, nepakeisti elektroninės informacijos, kitaip nepaveikti registrų ir informacinių sistemų saugumo ir elektroninės informacijos;
* laikytis Sutarties 10 punkte nurodytų teisės aktų reikalavimų.

**Žinau,** kad:

kiekvieną duomenų paiešką pagal Sutartį galiu vykdyti tik įvertinęs teisėtą interesą duomenų subjekto interesų ir pagrindinių laisvių atžvilgiu, ir tik tuo atveju, jei teisėtas mano ir (ar) trečiosios šalies interesas yra viršesnis už duomenų subjekto (fizinio asmens) interesus ir pagrindines teises ir laisves;

 turėsiu atsakyti Lietuvoje Respublikoje galiojančių įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą.

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Vardas, pavardė) (Parašas, data)

Juridinių asmenų dalyvių informacinės sistemos duomenų teikimo advokatų profesinėms bendrijoms sutarties Nr.

3 priedas

**DUOMENŲ VARTOTOJŲ SĄRAŠAS**

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | Elektroninio pašto adresas | Išorinis IP adresas\* |
|  |  |  |  |  |  |

Asmuo (-enys), kuriam (-iems) suteikiama teisė peržiūrėti PVM sąskaitas faktūras (esant galimybei nurodyti ne mažiau 2 asmenų, turinčių teisę peržiūrėti PVM sąskaitas faktūras):

|  |  |  |  |  |  |
| --- | --- | --- | --- | --- | --- |
| Nr. | Vardas, pavardė | Pareigos | Telefonas | Elektroninio pašto adresas | Išorinis IP adresas\* |
|  |  |  |  |  |  |

Atsakingas asmuo\*\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , elektroninio pašto adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\* Nurodomas statinis (pastovus) IP adresas arba nurodoma, jog IP adresas yra dinaminis (kintamas).

\*\*Nurodoma, jei Duomenų vartotojų sąraše yra daugiau nei vienas Duomenų vartotojas.

|  |
| --- |
| **GAVĖJAS**[Įveskite advokatų profesinės bendrijos pavadinimą]  |
| [įveskite atstovo vardą, pavardę]  |
| (Parašas) |
| [pasirinkite sutarties sudarymo dienos datą iš kalendoriaus] |